CELEX: 32013D0200
Language: hu
Date: 2013-04-22 00:00:00
Title: 2013/200/EU: A Tanács határozata ( 2013. április 22. ) az EGT-megállapodás II. mellékletének (Műszaki előírások, szabványok, vizsgálatok és tanúsítás) módosítására vonatkozóan az EGT Vegyes Bizottságban az Európai Unió nevében képviselendő álláspontról

26.4.2013   
            
            
               HU
            
            
               Az Európai Unió Hivatalos Lapja
            
            
               L 116/1
            
         A TANÁCS HATÁROZATA
   (2013. április 22.)
   az EGT-megállapodás II. mellékletének (Műszaki előírások, szabványok, vizsgálatok és tanúsítás) módosítására vonatkozóan az EGT Vegyes Bizottságban az Európai Unió nevében képviselendő álláspontról
   (2013/200/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 43. cikke (2) bekezdésére és 168. cikke (4) bekezdésének b) pontjára, összefüggésben 218. cikke (9) bekezdésével,
   tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre (1) és különösen annak 1. cikke (3) bekezdésére,
   tekintettel az Európai Bizottság javaslatára,
   mivel:
   
               (1)
            
            
               Az Európai Gazdasági Térségről szóló megállapodás (2) (a továbbiakban: az EGT-megállapodás) 1994. január 1-jén lépett hatályba.
            
         
               (2)
            
            
               Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás II. mellékletének módosításáról.
            
         
               (3)
            
            
               Az EGT-megállapodás II. melléklete a műszaki előírásokra, szabványokra, vizsgálatokra és tanúsításra vonatkozó rendelkezéseket és szabályokat tartalmaz.
            
         
               (4)
            
            
               A 2013., 2014. és 2015. évre vonatkozó, a növényi és állati eredetű élelmiszerekben, illetve azok felületén található növényvédőszer-maradékok határértékeinek való megfelelés biztosítására, valamint a fogyasztók ilyen növényvédőszer-maradékokból eredő expozíciójának értékelésére irányuló, többéves összehangolt uniós ellenőrzési programról szóló, 2012. augusztus 31-i 788/2012/EU bizottsági végrehajtási rendeletet (3) bele kell foglalni az EGT-megállapodásba.
            
         
               (5)
            
            
               A 2012., 2013. és 2014. évre vonatkozó, a növényi és állati eredetű élelmiszerekben, illetve azok felületén található növényvédőszer-maradékok határértékeinek való megfelelés biztosítására, valamint a fogyasztók ilyen növényvédőszer-maradékokból eredő expozíciójának értékelésére irányuló, többéves összehangolt uniós ellenőrzési programról szóló, 2011. augusztus 7-i 1274/2011/EU bizottsági végrehajtási rendeletet (4), Izland és Norvégia tekintetében bizonyos kiigazításokkal, bele kell foglalni az EGT-megállapodásba.
            
         
               (6)
            
            
               Ezeket a kiigazításokat át kell vezetni a 788/2012/EU végrehajtási rendeletbe is. A kiigazítások az Izland által ellenőrzendő növényvédő szerek számára, valamint az Izland és Norvégia által az egyes termékekből veendő minták és ezek elemzésének számára vonatkoznak.
            
         
               (7)
            
            
               Az EGT-megállapodás II. mellékletét ezért ennek megfelelően módosítani kell.
            
         
               (8)
            
            
               Az Unió által az EGT Vegyes Bizottságban képviselendő álláspontnak a csatolt határozattervezeten kell alapulnia,
            
         ELFOGADTA EZT A HATÁROZATOT:
   1. cikk
   Az Európai Uniónak az EGT-megállapodás II. mellékletének (Műszaki előírások, szabványok, vizsgálatok és tanúsítás) módosítására vonatkozóan az EGT Vegyes Bizottságban képviselendő álláspontja az e határozathoz mellékelt EGT vegyes bizottsági határozattervezeten alapul.
   2. cikk
   Ez a határozat az elfogadásának napján lép hatályba.
   
      Kelt Luxembourgban, 2013. április 22-én.
      
         
            a Tanács részéről
         
         
            az elnök
         
         E. GILMORE
      
   
   
      (1)  HL L 305., 1994.11.30., 6. o.
   
      (2)  HL L 1., 1994.1.3., 3. o.
   
      (3)  HL L 235., 2012.9.1., 8. o.
   
      (4)  HL L 325., 2011.12.8., 24. o.
   
      TERVEZET
      AZ EGT VEGYES BIZOTTSÁG …/2013 HATÁROZATA
      (…)
      az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:
      
                  (1)
               
               
                  A 2013., 2014. és 2015. évre vonatkozó, a növényi és állati eredetű élelmiszerekben, illetve azok felületén található növényvédőszer-maradékok határértékeinek való megfelelés biztosítására, valamint a fogyasztók ilyen növényvédőszer-maradékokból eredő expozíciójának értékelésére irányuló, többéves összehangolt uniós ellenőrzési programról szóló, 2012. augusztus 31-i 788/2012/EU bizottsági végrehajtási rendeletet (1) bele kell foglalni az EGT-megállapodásba.
               
            
                  (2)
               
               
                  A 788/2012/EU végrehajtási rendelet hatályon kívül helyezi az EGT-megállapodásba foglalt 1274/2011/EU bizottsági végrehajtási rendeletet (2), amelyet következésképpen el kell hagyni az EGT-megállapodásból.
               
            
                  (3)
               
               
                  Ez a határozat élelmiszerekre vonatkozó jogszabályokat érint. Élelmiszerekre vonatkozó jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között a mezőgazdasági termékek kereskedelméről szóló megállapodás alkalmazása – a megállapodás II. melléklete XII. fejezetének bevezetőjében foglaltak szerint – kiterjed Liechtensteinre. Ezért e határozat nem alkalmazandó Liechtensteinre.
               
            
                  (4)
               
               
                  Az EGT-megállapodás II. mellékletét ezért ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      Az EGT-megállapodás II. mellékletének XII. fejezete a következőképpen módosul:
      
                  1.
               
               
                  A 68. pont (1274/2011/EU bizottsági végrehajtási rendelet) szövegét el kell hagyni.
               
            
                  2.
               
               
                  A fejezet a 71. pontot (378/2012/EU bizottsági rendelet) követően a következő szöveggel egészül ki:
                  
                              „72.
                           
                           
                              
                                 32012 R 0788: A Bizottság 2012. augusztus 31-i 788/2012/EU végrehajtási rendeletete a 2013., 2014. és 2015. évre vonatkozó, a növényi és állati eredetű élelmiszerekben, illetve azok felületén található növényvédőszer-maradékok határértékeinek való megfelelés biztosítására, valamint a fogyasztók ilyen növényvédőszer-maradékokból eredő expozíciójának értékelésére irányuló, többéves összehangolt uniós ellenőrzési programról (HL L 235., 2012.9.1., 8. o.).
                           
                        A rendelet rendelkezéseit e megállapodás alkalmazásában a következő kiigazításokkal kell értelmezni:
                  
                              a)
                           
                           
                              Az 1. cikk a következőkkel egészül ki:
                              „Izland 2013-ban, 2014-ben és 2015-ben ugyanazon 61 növényvédő szer tekintetében folytathatja a mintavételt és az elemzést, mint amelyek tekintetében 2012-ben ellenőrizte az élelmiszereket a piacán.”
                           
                        
                              b)
                           
                           
                              A II. melléklet 5. pontja a következőkkel egészül ki:
                              
                                          »IS
                                       
                                       
                                          12 (*)
                                          15 (**)
                                       
                                    
                                          NO
                                       
                                       
                                          12 (*)
                                          15 (**)«”
                                       
                                    
                        
            2. cikk
      A 788/2012/EU végrehajtási rendeletnek az Európai Unió Hivatalos Lapjának EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat […]-án/-én lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (3).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
      
         Kelt Brüsszelben,
         
            
               az EGT Vegyes Bizottság részéről
            
            
               az elnök
            
         
         
            
               az EGT Vegyes Bizottság
            
            
               titkárai
            
         
      
      
         (1)  HL L 235., 2012.9.1., 8. o.
      
         (2)  HL L 325., 2011.12.8., 24. o.
      
         (3)  [Alkotmányos követelmények fennállását nem jelezték.] [Alkotmányos követelmények fennállását jelezték.]